stanford-oval/wikipedia huggingface dataset:
LBV 1806-20

| LBV 1806-20 |
| --- | --- |
 Hubble-avaruusteleskoopin infrapunakuva 1806-20 tähtijoukosta. LBV 1806-20 on kirkkain tähti vasemmalla.
Epookki:  J2000
Rektaskensio (J2000):  18 08 40.312
Deklinaatio (J2000):  -20 24 41.14
LBV 1806-20 on kirkkaimpia tunnettuja kirkkaita sinisiä muuttujia (engl. Luminous Blue Variable, LBV), ja sijaitsee Jousimiehen tähdistössä.
Sen todellinen kirkkaus vaihtelee 2–10 miljoonan auringon välillä. Se on 49 000–70 000 valovuoden päässä Maasta. Tämän kaksoistähden koko massa on 130 Auringon massaa. Se kuuluu samaan sarjaan Pistoolitähden ja Eta Carinaen kanssa. Tähti sijaitsee radioaaltoja säteilevässä sumussa G10.0-0.3 ja kuuluu tähtijoukkoon 1806-20, joka on W31:n osa. W31 on yksi suurimpia kirkkaita kaasusumuja Linnunradassa. W31 on HII-alue.
Tähden massaksi on arvioitu jopa 150-200 auringon massaa. Teoreettiseksi tähtien massan ylärajaksi on arvioitu 120 auringon massaa.
Aiheesta muualla

Figer, Donald F. & Najarro, Francisco & Geballe, T. R. & Blum, R. D. & Kudritzki, Rolf P.: Massive Stars in the SGR 1806-20 Cluster. The Astrophysical Journal Letters, 2005, nro 622, s. L49–L52.  The American Astronomical Society. Artikkelin verkkoversio. Viitattu 27.10.2018 (englanniksi).
| --- | --- |
Tähdet:  ε Sgr, σ Sgr, ζ Sgr, δ Sgr, λ Sgr, π Sgr, γ2 Sgr, η Sgr, φ Sgr, τ Sgr, ξ2 Sgr, ο Sgr, μ Sgr, ρ1 Sgr, β1 Sgr, α Sgr, ι Sgr, β2 Sgr, θ1 Sgr, 62 Sgr, υ Sgr, X Sgr, 59 Sgr, 52 Sgr, γ1 Sgr, ω Sgr, 4 Sgr, 21 Sgr, 60 Sgr, ν1 Sgr, ψ Sgr, 56 Sgr, 43 Sgr, 11 Sgr, ν2 Sgr, 61 Sgr, ξ1 Sgr, χ1 Sgr, 55 Sgr, 29 Sgr, 15 Sgr, 54 Sgr, θ2 Sgr, Gl 783, 7 Sgr, 28 Sgr, χ3 Sgr, 14 Sgr, 24 Sgr, 50 Sgr, 18 Sgr, κ1 Sgr, 51 Sgr, κ2 Sgr, 33 Sgr, 63 Sgr, Y Sgr, ρ2 Sgr, 57 Sgr, 9 Sgr, HD 169830, 16 Sgr, RS Sgr, 63 Oph, 26 Sgr, HD 179949, 6 Sgr, 30 Sgr, 53 Sgr, 25 Sgr, 65 Sgr, RY Sgr, 17 Sgr, χ2 Sgr, HD 190647, Ross 154, Pistoolitähti, S2
Eksoplaneetat:  HD 169830 b, HD 169830 c, HD 179949 b, HD 190647 b
Mille Marković

Milentije ”Mille” Marković (serb. Милентије (Миле) Марковић; 11. kesäkuuta 1961 Kragujevac, Jugoslavia – 23. tammikuuta 2014 Tukholma) oli jugoslavialaissyntyinen ruotsalainen välisarjan amatööri- ja ammattilaisnyrkkeilijä ja sittemmin  pornoklubien omistaja, joka tuli tunnetuksi muun muassa uhkaamalla julkistaa arkaluontoisia valokuvia Ruotsin kuninkaasta Markovićin omistamassa yökerhossa. Hän oli kuninkaasta julkaistun paljastuskirjan Carl XVI Gustaf: Den motvillige monarken eräs tietolähde, joka väitti kuninkaan ja hänen seurueensa olleen yökerhon vakioasiakas.
Markovićilla oli useita vankilatuomioita ja pitkä rikosrekisteri. 52-vuotias Marković tapettiin tammikuussa 2014 ampumalla päähän. Saman vuoden toukokuun 11. päivänä poliisi pidätti Tukholman alueella 54-vuotiaan miehen epäiltynä teosta.
Nixon Chepseba

Nixon Chepseba vuonna 2012.
Nixon Kiplimo Chepseba (s. 12. joulukuuta 1990 Keiyo, Rift Valley) on kenialainen keskimatkojen juoksija.
Chepseba sai hopeaa Bambousin alle 20-vuotiaiden Afrikan-mestaruuskilpailujen 1 500 metrin juoksussa 2009. Hän voitti saman matkan Timanttiliigan kilpailuissa Dohassa, Shanghaissa ja Zürichissä 2011. Lontoon olympialaisissa 2012 hän sijoittui 1 500 metrillä 11:nneksi ja voitti samana vuonna Timanttiliigan kilpailun Berliinissä. Hän oli neljäs Moskovan MM-kilpailuissa 2013.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.45,4 | Nairobi | 18. toukokuuta 2012 |
| 1 000 m | 2.18,61 | Dubnica | 6. syyskuuta 2009 |
| 1 500 m | 3.29,77 | Monaco | 20. heinäkuuta 2012 |
| Maili | 3.50,95 | Oslo | 13. kesäkuuta 2013 |
| 5 000 m | 13:26,28 | Berliinin olympiastadion | 31. elokuuta 2014 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 1 500 m | 3.34,63 | Düsseldorf | 11. helmikuuta 2011 |
| 3 000 m | 7.37,64 | Boston | 5. helmikuuta 2011 |
Kuninkuusravit 1952

Kuninkuusravit 1952 järjestettiin Kouvolan raviradalla 9.–10. elokuuta 1952. Ne olivat 21. Kuninkuusravit ja ensimmäiset Kouvolassa pidetyt. Ravikuninkuuden voitti Bertel Hakalaxin Amor ja kuningatartittelin Markku Oleniuksen Lilli.
Kuninkuuskilpailuun oli ilmoitettu kymmenen oriita ja seitsemän tammaa, joista yksi jäi pois. Molemmat sukupuolet kilpailivat kuninkuustittelista, jonka ohella paras tamma kruunattiin myös ravikuningattareksi. Kaikki matkat juostiin pareittain, jolloin kaksi hevosta kiersi rataa samanaikaisesti toisen lähtiessä etusuoralta ja toisen takasuoralta. Kokonaiskilpailujen järjestys ratkaistiin vuotta aikaisemmin käyttöönotetulla monimutkaisella pistejärjestelmällä. Kouvolan vuonna 1912 valmistunut rata oli täysin uudistettu kuninkuuskilpailuja varten.
Kuninkuuskilpailu

Valon-Valo ja Rake hylättiin avausmatkalla, jonka jälkeen ne keskeyttivät kilpailun. Päätösmatkalta jäivät pois myös jalkavaivoista kärsinyt kolminkertainen ravikuningas Akapeetus sekä Vilkku ja Väikky. Kahden matkan jälkeen kilpailua johti ylivoimaisesti Amor ennen Erkkoa ja Murtiusta. Amorin lähtiessä 3 000 metrille sillä oli varaa hävitä Erkolle usealla sekunnilla. Ohjastaja Bertel Hakalax ajoi ensimmäisen kierroksen todella hitaasti ja alkoi yleisön hoputtaessa kiristämään vauhtia vasta puolimatkassa. Lopulta Amor juoksi päätösmatkan 4,2 sekuntia hitaammin kuin Erkkoa, jonka kokonaisaikakin oli 0,7 sekuntia nopeampi. Pistelaskun johdosta Amor oli silti kokonaiskilpailun paras. A.K. Tyttö oli kahden matkan jälkeen paras tamma, mutta kuningatartittelin voitti Lilli, joka teki siihen 3 000 metrillä selvän 6,5 sekunnin eron.
Kuninkuuskilpailu > Osallistujat

Tammat on merkitty tähdellä.
| Hevonen | Ohjastaja | Omistaja |
| --- | --- | --- |
| Akapeetus | Jukka Perttula | Jukka Perttula, Punkalaidun |
| A.K. Tyttö* | Henrik Holmbäck | Sven Hagström, Kokkola |
| Amor | Bertel Hakalax | Bertel Hakalax, Kokkola |
| Erkko | Olof Westerlund | Olof Westerlund, Tenhola |
| Eva* | Henning Högman | Henning Högman, Kemiö |
| Hepe* | Eino Eerola | Eino Eerola, Jaala |
| Lilli* | Markku Olenius | Markku Olenius, Kisko |
| Lohko | Kaarlo Partanen | Kaarlo Partanen, Iitti |
| Loistu | Matti Kovero | Matti Kovero, Iitti |
| Murhi | Aarne Nyman | William Noppa, Ylöjärvi |
| Murtius | Oiva Laine | Matti Takanen, Koria |
| Primaus | Niilo Aho | Sippolan Oriyhdistys, Sippola |
| Rake | Jussi Rajala | Lapuan Oriyhdistys, Lapua |
| Vaahto | Väinö Jokiranta | Väinö Jokiranta, Sippola |
| Valon-Valo* | Olli Lehtola | Olli Lehtola, Elimäki |
| Vilkku* | Kosti Niikko | Veikko Heikkinen, Ristiina |
| Väikky* | Olavi Nieminen | Tapio Saarinen, Jaala |
Kuninkuuskilpailu > Tulokset

Tammat on merkitty tähdellä.
| Sij>  | Hevonen | 2 000 m | 1 609 m | 3 000 m | Pist>  | Kokonaisaika | Ero |
| --- | --- | --- | --- | --- | --- | --- | --- |
| 1. | Amor | 1. | 1. | 3. | 163,81 | 10.15,4 | +0,7 |
| 2. | Erkko | 2. | 2. | 1. | 168,34 | 10.14,7 | +0,0 |
| 3. | Murtius | 3. | 3. | 4. | 194,97 | 10.23,7 | +9,0 |
| 4. | Lilli* | 5. | 6. | 2. | 209,63 | 10.24,0 | +9,3 |
| 5. | A.K. Tyttö* | 6. | 4. | 6. | 225,01 | 10.30,2 | +15,5 |
| 6. | Loistu | 4. | 7. | 5. | 228,12 | 10.30,2 | +15,5 |
| 7. | Primaus | 7. | 5. | 7. | 236,39 | 10.33,6 | +18,9 |
| 8. | Lohko | 9. | 7. | 9. | 260,57 | 10.39,2 | +24,5 |
| 9. | Eva* | 10. | 11. | 8. | 271,37 | 10.40,9 | +26,2 |
| 10. | Murhi | 11. | 13. | 10. | – | 10.51,4 | +36,7 |
| 11. | Vaahto | 13. | 9. | 11. | – | 10.59,0 | +44,3 |
| – | Akapeetus | 8. | 12. | – | – | – | – |
| – | Vilkku* | 12. | 10. | – | – | – | – |
| – | Väikky* | 14. | 14. | – | – | – | – |
| – | Valon-Valo* | hyl. | – | – | – | – | – |
| – | Rake | hyl. | – | – | – | – | – |
Nobelbiblioteket

| Nobelbiblioteket> Svenska Akademiens Nobelbibliotek |
| --- | --- |
 Kirjasto sijaitsee Tukholman pörssitalossa.
Sijainti:  Källargränd 4, 111 29 Tukholma
Tyyppi:  kaunokirjallisuuden erikoiskirjasto
Perustettu:  1901
Kokoelman koko:  lähes 200 000 voluumia (2013)
Kotisivut
Nobelbiblioteket (Nobel-kirjasto) on Ruotsin akatemian kaunokirjallisuuden erikoiskirjasto Ruotsin pääkaupungissa Tukholmassa. Se sai ensimmäiset kirjastotilansa  vuonna 1901. Kirjaston päätehtävä on tukea Ruotsin akatemiaa Nobelin kirjallisuuspalkintoon, akatemian omiin palkintoihin ja huomionosoituksiin liittyvissä tarpeissa. Kirjastolla on laajat kokoelmat modernia kaunokirjallisuutta, kirjallisuus- ja kielitieteen sekä läheisten humanististen tieteiden teoksia. Vuonna 2013 kirjaston kokoelmien laajuus oli lähes 200 000 voluumia.
Nobel-kirjastoon tulee kirjallisuuden seurannan vuoksi satakunta kirjallisuuslehteä, joista monet ovat ulkomaisia. Näitä lehtiä pääsee lukemaan kirjaston lukusalissa.
Nobelbiblioteket on avoinna yleisölle ja etenkin kirjallisuuden tutkijoille ja opiskelijoille. Enemmistö kirjakokoelmasta on kotilainattavaa aineistoa. Vieraskielinen kokoelma on kirjattu Libris-kirjastojärjestelmään. Kirjastosta voi tehdä kaukolainoja (ainakin Ruotsissa).
Kirjasto on sijainnut vuodesta 1921 lähtien Tukholman vanhassakaupungissa Börshusetissa. Kirjakokoelman kasvaessa olivat vuonna 1901 hankitut alkuperäiset tilat käyneet ahtaiksi.
Aiheesta muualla

Svenska Akademiens Nobelbibliotek (ruotsiksi)
Haku Nobel-kirjaston kokoelmasta (ruotsiksi)
Kurt Ekholm

Kurt Ekholm ja Kaj Franck.
Kurt Wilhelm Ekholm (14. helmikuuta 1907 Helsinki – 16. helmikuuta 1975 Göteborg) oli suomalaissyntyinen, sittemmin Ruotsissa vaikuttanut keramiikkataiteilija. Hän oli Arabian posliinitehtaan taiteellinen johtaja 1932–1948, Göteborgin taideteollisuuskoulun opettaja 1948–1962 ja koulun rehtori 1950–1966. Hänen kivitavaraa materiaalinaan käyttänyt tuotantonsa oli muodoltaan yksinkertaista.
Kurt Busch

Kurt Busch vuonna 2015
Kurt Thomas Busch (s. 4. elokuuta 1978 Las Vegas, Nevada) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Furniture Row Racing -tallin riveissä, kilpailunumerolla 78. Busch on vuoden 2004 mestari.
Buschin veli Kyle Busch ajaa myös NASCAR-sarjassa, Joe Gibbs Racingin autolla numero 18.
| 0 | 1 | 2 |
| --- | --- | --- |
| Edeltäjä: Matt Kenseth | NASCAR Sprint Cup -mestari 2004 | Seuraaja: Tony Stewart |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Mounir El Hamdaoui

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mounir El Hamdaoui
Syntymäaika: 14. heinäkuuta 1984 (ikä 40)
Syntymäpaikka: Rotterdam, Alankomaat
Pelipaikka: hyökkääjä
Pituus: 183 cm
Seura
Seura: DHSC
Seurat
| Vuodet | Seura | O | (M) |
| 2001–2005 | Excelsior | 74 | (32) |
| 2005–2006 | Tottenham Hotspur | 0 | (0) |
| 2005–2006 | → Derby County (laina) | 9 | (3) |
| 2006–2007 | Willem II | 7 | (3) |
| 2007–2010 | AZ Alkmaar | 80 | (50) |
| 2010–2012 | Ajax | 26 | (13) |
| 2012– | Fiorentina | 19 | (3) |
| 2013– | → Málaga (laina) | 2 | (3) |
Maajoukkue
| 2009– | Marokko | 16 | (3) |
 Seurajoukkueuran tilastot kattavat vain kansalliset sarjat, päivitetty 15. syyskuuta 2013.  Maajoukkueuran tilastot päivitetty 15. syyskuuta 2013.
Mounir El Hamdaoui (arab. منير الحمداوي‎, Munīr al-Ḥamdāwī, s. 14. heinäkuuta 1984 Rotterdam, Alankomaat) on hollantilais-marokkolainen jalkapalloilija. Hyökkääjänä pelaava El Hamdaoui on pelannut pääsarjatasolla varsinkin Alankomaissa sekä myös Englannissa ja Italiassa.
Maajoukkueura

El Hamdaoui edusti Hollannin alle 21-vuotiaiden maajoukkuetta kolmen ottelun verran vuosina 2004–2005, joissa hän teki yhden maalin.
Sittemmin aikuisten tasolla El Hamdaoui on edustanut Marokkoa, pelattuaan ensimmäisen maaottelunsa 11. helmikuuta 2009 Tšekkiä vastaan. Ensimmäisen maalinsa hän teki toisessa ottelussaan Gabonia vastaan pelatussa ottelussa, joka päättyi Gabonin 1-2 voittoon.
Saavutukset

Hollannin-mestaruus: 2009
Eredivisien paras maalintekijä: 2009 (23 maalia)
Aiheesta muualla

Mounir El Hamdaoui Worldfootball.netissä (englanniksi)
Mounir El Hamdaoui FIFA.comissa (Arkistoitu – Internet Archive) (englanniksi)
Marokon joukkue – Jalkapallon AM-kilpailut 2013
1 Lamyaghri |
2 Achakhir |
3 Bergdich |
4 Kantari |
5 Benatia |
6 Hermach |
7 Barrada |
8 El Ahmadi |
9 El Arabi |
10 Belhanda |
11 Assaidi |
12 Zniti |
13 Kaddioui |
14 El Hamdaoui |
15 El Kaoutari |
16 Noussir |
17 el-Adoua |
18 Belghazouani |
19 Chafni |
20 Hamdallah |
21 Amrabat |
22 Askri |
23 Hafidi |
Valmentaja Taoussi
Kurt Dossin

| Mitalit | Mitalit | Mitalit |  |
| --- | --- | --- | --- |
|  Kurt Dossin vuonna 1979. |  Kurt Dossin vuonna 1979. |  Kurt Dossin vuonna 1979. |  |
Maa:   Saksa
Miesten käsipallo
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | käsipallo |  |
Kurt Dossin (28. maaliskuuta 1913 Leipzig-Reudnitz – 26. huhtikuuta 2004 Bad Kreuznach) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Dossin pelasi turnauksessa kaksi ottelua.
Norio Ōga

Norio Ōga (jap. 大賀 典雄), (29. tammikuuta 1930 Numazu, Shizuokan prefektuuri, Japani – 23. huhtikuuta 2011 Tokio, Japani) oli Sonyn toimitusjohtaja, joka tunnetaan 1982 myyntiin tulleen CD-levyn kehittämisestä kaupallisesti menestyväksi tuotteeksi. Ōga aloitti Sonyn palveluksessa vuonna 1953.
Ōga oli Sonyn toimitusjohtaja vuosina 1982–1995. Hän kehitti Sonysta viihteen monialayrityksen. Vuonna 1989 hän liitti siihen Columbia Pictures -elokuvatuotantoyhtiön. CD-levyn lisäksi Ōgan ansiolistaan kuuluvat myös PlayStation-pelikonsolit. Sonyn logo on Ōgan suunnittelema.
Aiheesta muualla

Press release on his retirement, with career timeline (englanniksi)
Sony chairman credited with developing CDs dies (Arkistoitu – Internet Archive) (englanniksi)
Nobel-museo

| Nobel-museo Nobelprismuseet  |
| --- | --- |

Tyyppi:  Museo 
Sijainti:  Tukholman vanhakaupunki 
Perustettu:  1. huhtikuuta 2001  
Kotisivut:  nobelprizemuseum.se 
Koordinaatit:  59°19′30″N, 18°04′16″E
 fiNobel-museo 
  
Nobel-museo sijaitsee Börshusetin katutasossa.
Nobel-museo (ruots. Nobelmuseet) on museo Ruotsin pääkaupungissa Tukholmassa. Se sijaitsee Tukholman vanhassakaupungissa, Tukholman entisessä pörssitalossa Börshusetissa. Museo perustettiin vuonna 2001, jolloin Nobel-palkinto vietti satavuotisjuhlaansa. Museo on keskittynyt 1900-luvun saavutuksiin tieteen ja kulttuurin saralla esitellen Nobel-palkittuja.
Aiheesta muualla

Wikimedia Commonsissa on kuvia tai muita tiedostoja aiheesta .
Museon viralliset Internet-sivut (Arkistoitu – Internet Archive) (ruotsiksi) (englanniksi)
Naryan

| Naryan> Tiedot |
| --- | --- |
Tyylilaji:  Melankolinen rock
Kotipaikka:  Tampere–Ylöjärvi–Seinäjoki
Laulukieli:  englanti
Jäsenet:  Tommi Niemi, laulu  Lauri Kovero, kitara  Raino Ketola, kitara  Linda Kuoppala, koskettimet  Jarno Forsman, basso  Henriina Marin, viulu  Tommi Tanhuanpää, rummut  
Levy-yhtiö:  Progressive Gears Records
Aiheesta muualla
Kotisivut
Infobox OKNimi-testi OK: 
Naryan on suomalainen melankolista rockia soittava yhtye, jonka musiikissa yhdistyy synkkyys ja kauneus. Yhtyeen musiikissa on vaikutteita niin klassisesta musiikista ja suomalaisesta melankoliasta kuin progressiivisesta tai rankemmasta rockistakin.
Naryan perustettiin 2005. Yhtye on julkaissut kolme albumia: Naryan (2013), Black Letters (2016) ja The Withering (2020). Syksyllä 2017 Naryan kiinnittettiin irlantilaiselle Progressive Gears Recordsille.
Julkaisut > Studioalbumit

Naryan (2013)
Black Letters (2016)
The Withering (2020)
Julkaisut > Singlet

The Place in My Fears (2011)
Until the End (2013)
My End Leaf (2014)
Until We Meet Again (2017)
Black Swan (2019)
History (2022)
A Place Where Even Angels Lose Faith (2023)
Nuclear (2023)
Nevertheless (2024)
Inner Soldier (2024)
Julkaisut > EP:t

Reason of Insanity (2007)
The Unknown Way (2009)
The End (2010)
Aiheesta muualla

Naryan www.progressivegears.com. Viitattu 31.5.2019. (englanti) Progressive Gears Records
Naryan – valmiimpi kuin koskaan ylojarvenuutiset.fi. Viitattu 31.5.2019. artikkeli lehdessä Tamperelainen
Ladislao d’Aquino

Ladislao d'Aquino (1543 – 12. helmikuuta 1621) oli katolisen kirkon italialainen kardinaali. Hän syntyi Napolissa ja sai pappisvihkimyksensä vuonna 1571. Hänet nimitettiin Venafron hiippakunnan piispaksi 20. lokakuuta 1581. Hänestä tehtiin kardinaali 19. syyskuuta 1616, ja hänet asetettiin Santa Maria sopra Minervan kardinaalipapiksi 17. lokakuuta. D'Aquino ehti osallistua vuoden 1621 konklaaviin (8.–9. helmikuuta) ennen kuin kuoli 12. helmikuuta.
Ladislaus

Ladislaus voi tarkoittaa seuraavia:
Ladislaus I Pyhä, Unkarin kuningas 1077–1095
Ladislaus II, Unkarin kuningas 1162–1163
Ladislaus III, László III, Unkarin kuningas 1204–1205
Ladislaus IV, László IV, Unkarin ja Kroatian kuningas 1272–1290
Ladislaus V, Unkarin kuningas 1444–1457, Böömin kuningas 1452–1457
Ladislaus Losonci, unkarilainen aatelinen, Transilvanian voivodi 1376–1392
Ladislaus Durrazzolainen, Napolin kuningaskunnan kuningas 1386–1414
Ladislaus IV Puolalainen, Vladislav IV Vaasa, Puola-Liettuan kuningas 1632–1648
Ladislaus Rona (1913–2007), unkarilainen jääkiekkoilija
Stephan Ladislaus Endlicher (1804–1849), itävaltalainen kasvitieteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ladislaus”, voi hakea sivunnimihaulla, laajalla sivunnimihaulla tai tekstihaulla.
Netscape Navigator

| Netscape Navigator |
| --- | --- |

Kehittäjä:  Netscape Communications Corporation
Kehityshistoria
Ensijulkaisu:  13. lokakuuta 1994
Lopetettu:  9.0.0.6 / 20. helmikuuta 2008
Tiedot
Ohjelmistotyyppi:  verkkoselain
Alusta:  Windows, Mac OS X, Linux
Lisenssi:  ilmaisohjelma
Aiheesta muualla
browser.netscape.com
Netscape Navigator on Netscapen kehittämä verkkoselain, joka on julkaistu vuonna 1994 nimellä Mosaic Netscape.
Ohjelman kehittivät Marc Andreessen ja Jim Clark, jotka perustivat Netscape-yhtiön.
Selain oli perustana myös Mozilla-projektin ohjelmistokehitykselle, josta on syntynyt Mozilla Firefox.
Versiot

Mosaic Netscape 0.9 (13. lokakuuta 1994)
Netscape Navigator
1.0 (15. joulukuuta 1994)
2.0 (18. syyskuuta 1995)
3.0 (19. elokuuta 1996)
3.04 (4. lokakuuta 1997)
4.0 (kesäkuu 1997)
4.06 (17. elokuuta 1998)
4.08 (9. marraskuuta 1998) (Viimeinen julkaisu Windows 3.1:lle ja M68k Macintosh -koneille.)
Netscape Communicator
4.5 (19. lokakuuta 1998)
4.61 (14. kesäkuuta 1999)
4.7 (30. syyskuuta 1999)
4.79 (2001)
4.8 (22. elokuuta 2002)
Netscape (perustui Mozillaan)
6.0, 6.01 (14. marraskuuta 2000) (Mozilla M18)
6.1 (8. elokuuta 2001)  (Mozilla 0.9.2.1)
6.2, 6.2.1, 6.2.2, 6.2.3 (0.9.4.1)
7.0 (29. elokuuta 2002) (1.0.1)
7.01 (10. joulukuuta 2002) (1.0.2)
7.02 (18. helmikuuta 2003) (1.0.2)
7.1 (30. kesäkuuta 2003) (1.4)
7.2 (17. elokuuta 2004) (1.7)
Netscape Browser (perustui Mozillaan)
8.0 Beta ja 8.0 (2005)
8.0.1 (19. toukokuuta 2005)
8.0.2 (17. kesäkuuta 2005)
8.0.3.1 (25. heinäkuuta 2005)
8.0.3.3 (8. elokuuta 2005)
8.0.4 (19. lokakuuta 2005)
8.1 (25. tammikuuta 2006) (1.7.5)
8.1.2 (29. syyskuuta 2006) (1.7.5)
8.1.3 (3. huhtikuuta 2007) (1.7.5)
Netscape Navigator
9 Beta 1 (5. kesäkuuta 2007)
9 (15. lokakuuta 2007)
Aiheesta muualla

Kuvia tai muita tiedostoja aiheesta Netscape Navigator Wikimedia Commonsissa
Kurtinjärvi

| Kurtinjärvi |
| --- | --- |
Valtiot:  Suomi 
Paikkakunta:  Kurtti, Taivalkoski
Koordinaatit:  65°27′N, 28°15′E
Vesistöalue ja valuma-alueen tietoja
Laskujoki:  Oudonjoki
Järvinumero:  61.392.1.001 
Mittaustietoja
Pinnankorkeus:  226,4 m
Rantaviiva:  14,05 km
Pinta-ala:  3,114 km² 
Tilavuus:  0,0198 km³
Keskisyvyys:  6,35 m
Suurin syvyys:  24 m
 fiKurtinjärvi 
Kurtinjärvi on melko pieni järvi Kurtin kylässä Taivalkoskella, noin 15 kilometriä etelään Taivalkosken kuntakeskuksesta. Kurtin kylä on keskittynyt pääasiassa järven länsirannalle. Seututie 800 kulkee kylän halki sivuten järven länsirantaa, ja lakkautettu Pesiökylän–Taivalkosken rautatie sivuaa järven itärantaa.
Järveen laskee useita pieniä virtavesiä, joista huomattavin on järven pohjoisosan Joensuunlahteen laskeva Kortejoki. Järven laskujoki on pohjoisosasta pohjoiseen virtaava Oudonjoki.
Ladislau IV Csáki

| Ladislau IV Csáki> Transilvanian voivodi |
| --- | --- |
 1426 - 1435   
Edeltäjä:  Miklós Csáki
Seuraaja:  Yhteisvoivodi Lévai Péter Cseh kanssa
Transilvanian voivodi
 1436 - 1437  
Edeltäjä:  Itse
Seuraaja:  Lévai Péter Cseh
Henkilötiedot
Ladislau IV Csáki (romaniaksi Ladislau al IV-lea Csaki) oli unkarilainen aatelinen, joka toimi Transilvanian voivodina vuosina 1426 - 1437, joista kaksi viimeistä vuotta hän hallitsi yhdessä Lévai Péter Csehin kanssa. Hänet nimitti virkaan Unkarin kuningas Sigismund Ladislaun isä Miklós Csáki toimi Transilvanian voivodina vuosina 1402 - 1403 ja 1415 - 1426.
La Carrière de Suzanne

| La Carrière de Suzanne |
| --- | --- |

Ohjaaja:  Éric Rohmer
Käsikirjoittaja:  Éric Rohmer
Tuottaja:  Barbet Schroeder
Säveltäjä:  Wolfgang Amadeus Mozart
Kuvaaja:  Éric Rohmer
Leikkaaja:  Éric Rohmer
Valmistustiedot
Valmistusmaa:  Ranska
Tuotantoyhtiö:  Les Films du Losange
Levittäjä:  Netflix
Ensi-ilta:  1963
Kesto:  52 min.
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
La Carrière de Suzanne on Éric Rohmerin lyhytelokuva vuodelta 1963. Se on sarjan Six contes moraux toinen elokuva. Elokuvaa ei ole esitetty julkisissa teatterinäytännöissä.
Elokuvan keskushenkilö on opiskelija Bertrand, joka on toivoton tapaus suhteessaan toiseen sukupuoleen, silti rakkaus ja halu ovat hänelle moraalinen ongelma. 16 mm:n filmille kuvattu mustavalkoinen elokuva on teknisesti heikompi kuin hänen myöhemmät moraalitarinansa, mutta Rohmerin dialogi ja kyky esittää elävän elämän tilanteina elokuvana on kuitenkin taidokasta.
Näyttelijät

| 0 | 1 | 2 |
| --- | --- | --- |
|  Catherine Sée  | … |  Suzanne Hocquetot   |
|  Christian Charrière  | … |  Guillaume Peuch-Drumond   |
|  Philippe Beuzen  | … |  Bertrand, kertoja   |
|  Diane Wilkinson  | … |  Sophie   |
|  Jean-Claude Biette  | … |  Jean-Louis   |
|  Patrick Bauchau  | … |  Franck   |
|  Pierre Cottrell  | … |  taiteenharrastaja   |
|  Jean-Louis Comolli  | … |     |
Kurt Åge Brunberg

Kurt Brunberg vuonna 1940 (keskellä)
Kurt Åge Brunberg (20. maaliskuuta 1889 Helsinki – 4. lokakuuta 1948 Porvoo) oli suomalainen metsänhoitaja ja Porvoon kaupunginjohtaja.
Brunberg pääsi ylioppilaaksi 1909 (Nya svenska läroverket) ja suoritti metsänhoitotutkinnon 1915. Hän oli Pohjamaan ruotsalaisen maanviljelysseuran metsänhoitajana vuodesta 1917 ja Kristiinankaupungin metsänhoitajana vuodesta 1919. Hänet valittiin vuonna 1920 Kristiinankaupungin rahatoimikamarin sihteeriksi ja kaupunginkamreeriksi ja näitä virkoja hän hoiti vuoteen 1927 saakka. Hän oli lisäksi Kristiinankaupungin kaupunginvaltuuston sihteerinä vuodesta 1922 alkaen. Brunberg suoritti 1920 suojeluskuntaupseeritutkinnon ja hän oli 1921-1927 Kristiinankaupungin suojeluskunnan paikallispäällikkönä. Brunberg osallistui Suomen sisällissotaan Pohjanmaalla ja Satakunnan rintamalla ja hän haavoittui Lavian Susikoskella.
Brunberg oli sitten Helsingin pitäjän kunnallissihteerinä 1927–1930 ja Porvoon kaupunginjohtajana hän oli vuodesta 1930 lähtien aina kuolemaansa saakka.
Brunberg kuoli 59-vuotiaana lokakuussa 1948.
Kurt Ekman

Kurt Ekman (1892 – 4. elokuuta 1918 Helsinki) oli suomenruotsalainen kirjailija.
Teoksia

Havet : roman.   Holger Schildt, Borgå 1916
Toner : novellsamling.    Schildt, Helsingfors 1918
Mustiainen (Multia, Vääräperä)

| Mustiainen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°23′27″N, 24°55′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  suo-oja Haukiseen 
Järvinumero:  14.545.1.003
Mittaustietoja
Pinnankorkeus:  171,8 m  
Pituus:  280 m  
Leveys:  80 m  
Rantaviiva:  0,678 km  
Pinta-ala:  1,843 ha  
Saaria:  ei saaria 
 fiMustiainen 
Mustiainen  on Keski-Suomessa Multialla Vääräperän lähellä sijaitseva lampi.
Maantietoa

Lampi on 280 metriä pitkä, 80 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Sen rantaviivan pituus on 700 metriä.